Astrid S

**Astrid Smeplass** (født 1996), bedre kjent under artistnavnet **Astrid S**, er en norsk musiker, låtskriver og skuespiller. Hun har utgitt låter som «Shattered», «2AM», «Such a Boy», «Think Before I Talk», «Emotion», og samarbeidet med Shawn Mendes på debutalbumet hans *[[Handwritten]]*, som toppet den amerikanske *[[Billboard]]*-listen i 2015.

I 2013 deltok hun i den norske versjonen av sangprogrammet *[[Idol (TV-program)|Idol]].* Astrid S debuterte som skuespiller i den norske filmen ''Tre nøtter til Askepott'' i 2021.

## Biografi
Astrid Smeplass begynte med musikk i ung alder og var kun seks år da hun begynte med pianotimer. Som syvåring begynte hun i Rennebu Skolekorps, hvor hun spilte fløyte. Senere tok hun sangtimer. Hun er selvlært på gitar. Hun har deltatt i UKM og gikk på fotballinja ved Orkdal videregående skole i Orkdal kommune. Astrid var også «bestevennen» i Celine Helgemos låt «Bæstevænna» som vant Melodi Grand Prix junior i 2007, og hun medvirket i låten «Suveren» fra Celines album Bæstevænna. I 2008 vant hun Drømmestipendiet fra Norsk Tipping for sin versjon av «All By Myself».

I 2013 deltok hun i den norske versjonen av sangprogrammet *[[Idol (TV-program)|Idol]]*, hvor hun endte på en femteplass. Hun opptrådte også under *[[Idol gir tilbake]]*, hvor hun fremførte «Bright Eyes» av Art Garfunkel sammen med Kurt Nilsen. «Shattered», som ble skrevet av henne selv, Lars K. Hushoft og Melanie Fontana, solgte til gull i Norge. Den lå på VG-lista i åtte uker med fjerdeplass som beste plassering. Samme år signerte hun med Sony/ATV som låtskriver og en global platekontrakt med plateselskapet Universal Music.

I 2013 ble hun nominert i klassene årets nykommer og årets artist under NRJ Music Awards Norge. I 2014 ble hun nominert til «Årets mest lovende artist» i Adresseavisas UtAwards. Sommeren 2014 deltok hun også på *[[Allsang på grensen]]* med «Flytta på dej» og «Jolene». I 2015 sang hun med Shawn Mendes på låten «Air» på hans debutalbum *Handwritten*. Hun vant to priser under P3 Gull i 2015: årets nykommer og årets låt for «2 AM». Under Spellemannprisen 2016 ble hun kåret til årets nykommer med Gramostipend for *Astrid S 2016* og var i tillegg nominert i klassen årets låt for «Hurts So Good». Hun ble kåret til årets spellemann under Spellemannprisen 2017. I tillegg var hun nominert i klassen årets låt for «Think Before I Talk».

I 2017 sang Astrid backing vokal på Katy Perrys låt «Hey Hey Hey» fra albumet Witness. Under P3 Gull 2017 sang hun cover av Cezinandos «Vi er perfekt men verden er ikke det» på taket av Skur 13, og hennes cover ble mer populær enn originallåten.

30. juni 2017 ga Astrid S ut sin andre EP, «Party's Over» som inneholdt blant annet singlene «Breathe» og «Such a Boy». To uker etterpå kom en akustisk versjon av EP-en med bonussporet, «Mexico».

I september 2017 gikk singelen «Think Before I Talk» til topp på VG-lista Topp 20,

I 2018 hadde hun mindre turneaktivitet, men 12. oktober ga hun ut singelen «Emotion» , som hun senere opptrådte med på avslutningen av P3 Gull 2018 på NRK. For låten ble hun nominert til Spellemannprisen 2018 i klassen årets låt. Samme år var hun gjestedommer på Idol. 4. desember ga hun ut singelen «Closer». Hun fikk også hjelp av over 5000 fans til å lage en låt, som til slutt ble til låten «Relevant»  Hun ble nominert i klassen årets artist foran P3 Gull 2020.

## Diskografi
### Studioalbum

### Singler
#### Som hovedartist

#### Som gjesteartist

#### Andre promosingler

### Andre sanger med listeplassering

### EP-er

## Priser og nominasjoner

## Fotnoter
 

## Referanser


## Eksterne lenker
* 
* 
* 
*